ORDE do 30 de maio de 2007 pola que se aproba definitivamente o texto refundido do proxecto de modificación puntual do Plan Xeral de Ordenación Municipal e ordenación detallada no ámbito do SUR-PPI-2-sector 2 do concello do Porriño (Pontevedra).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 19/06/2007

O concello do Porriño remite o proxecto de modificación puntual referido, para a súa aprobación definitiva, conforme o artigo 85.5º da Lei 9/2002, do 30 de decembro, de ordenación urbanística e protección do medio rural de Galicia.
I. Antecedentes
I.1. O concello do Porriño dispón na actualidade de PXOM aprobado o 10/04/03 recollido nun texto refundido aprobado o 26-6-2003, ao abeiro da disposición transitoria terceira da Lei 9/2002, do 30 de decembro, de ordenación urbanística e protección do medio rural de Galicia.
I.2. Antecedentes de tramitación:
-O 27-9-2005 emitiuse un informe previo á aprobación inicial, no que se realizaron unha serie de observacións.
-O expediente municipal foi remitido a esta consellería para resolver sobre a súa aprobación definitiva, tendo entrada no rexistro desta con data do 25-1-2006-r.e. 1908-.
-Pola orde da Consellería de Política Territorial, Obras Públicas e Transportes do 2-5-2006 sobre aprobación definitiva do texto refundido do proxecto de modificación puntual do Plan Xeral de Ordenación Municipal e ordenación detallada no ámbito SUR-PPI-2-sector 2 do concello do Porriño (Pontevedra) acordouse, de conformidade co punto 5.b) do artigo 85 da Lei 9/2002, non outorgar a aprobación definitiva entrementres non se realizasen as modificacións necesarias para corrixir as deficiencias que a propia orde establecía.
-O Pleno do concello do Porriño aprobou o 19-6-2006 as modificacións introducidas na modificación do Plan Xeral de Ordenación Municipal.
-O expediente municipal foi remitido a esta consellería para resolver sobre a súa aprobación definitiva, tendo entrada no rexistro desta o 23-6-2006 -r.e. 16019-
-O Concello do Porriño remite, mediante un escrito o 24-10-2006-r.e. 24710-, dous exemplares coa denominación xustificacións adicionais á Orde do 2 de maio de 2006
-Por escrito do 23-4-2007 -r.e. núm. 9789 con data do 2-5-2007-, baseado nas consideracións que nel se expoñen, solicita da conselleira de Política Territorial, Obras Públicas e Transportes a expedición da certificación de acto presunto positivo comprensivo da estimación da aprobación da modificación puntual e ordenación desta do Plan Xeral de Ordenación Municipal no ámbito do SUR-PPI-2, sector 2. A esta solicitude acompáñase certificación da sesión do pleno do concello do 27-3-2007 no que se acorda realizar esta solicitude.
-O DOG número 100 do 25-5-2007 publica o anuncio do 20-4-2007, da Dirección Xeral de Desenvolvemento Sostible, polo que se fai pública a decisión de non someter a modificación puntual do PXOM no ámbito do solo urbanizable SUR-PPI 2, sector 2, do concello do Porriño ao procedemento de avaliación ambiental estratéxica establecida na Lei 9/2006, do 28 de abril, sobre avaliación dos efectos de determinados plans e programas no ambiente.
II. Consideracións e fundamentación.
II.1 O 29-5-2007 a Dirección Xeral de Urbanismo eleva un informe-proposta de resolución no que se fan as seguintes consideracións:
II.1. 1. A modificación é formulada polo Concello do Porriño e ten por finalidade a regularización do límite do ámbito proposto polo PXOM prescindindo dos terreos ocupados por un vertedoiro, por vivendas unifamiliares e polos terreos ocupados pola autoestrada A-9 e incorporando, mediante a súa reclasificación como solo urbanizable, os terreos actualmente ocupados por un equipamento deportivo.
II.1.2. O novo proxecto remitido, aprobado polo concello o 19-6-2006, xunto ás xustificacións adicionais presentadas polo concello, emendan as deficiencias que puxera de manifesto a orde da conselleira de Política Territorial, Obras Públicas e Transportes do 2-5-2006.
II.1.3. Segundo establece o artigo 43.4º.a) da Lei 30/1992, do 26 de novembro, de réxime xurídico das administracións públicas e do procedemento administrativo común, nos casos de estimación por silencio administrativo, a resolución expresa posterior á produción do acto só poderá ditarse de ser confirmatoria desta.
II.2 De conformidade cos artigos 89 e 93.4º da Lei 9/2002, do 30 de decembro, de ordenación urbanística e protección do medio rural de Galicia, e co artigo 1 do Decreto 519/2005, do 6 de outubro, polo que se establece a estrutura orgánica da Consellería de Política Territorial, Obras Públicas e Transportes, a competencia para resolver sobre a aprobación definitiva das modificacións do planeamento xeral lle corresponde á conselleira de Política Territorial, Obras Públicas e Transportes.
III. Visto canto antecede,
RESOLVO:
1º. De acordo co punto 5º.a) do artigo 85 da Lei 9/2002, do 30 de decembro, de ordenación urbanística e protección do medio rural de Galicia, aprobar definitivamente o texto refundido do proxecto de modificación puntual do PXOM e ordenación detallada no ámbito do SUR-PPI-2-sector 2 do concello do Porriño (Pontevedra).
2º. Contra esta orde cabe interpoñer recurso contencioso-administrativo perante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
3º. De conformidade co disposto no artigo 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas da modificación aprobada definitivamente.
4º. Notifíquese esta orde ao concello e publíquese no Diario Oficial de Galicia.
Santiago de Compostela, 30 de maio de 2007.
María José Caride Estévez
Conselleira de Política Territorial, Obras Públicas
e Transportes